google/wiki40b huggingface dataset:
John Arbuthnot Fisher

Bakgrunn

John Arbuthnot Fisher var den eldste av elleve barn. Faren var kaptein William Fisher,  offiser i British Army.

Virke

Fisher er hovedsakelig rost som nyskapende, en strateg og en som utviklet marinen framfor en admiral til havs involvert i betydelige slag, skjønt i hans karriere erfarte han også det. Da han ble utnevnt som First Sea Lord, øverstkommanderende av det britiske marinen, i 1904, fjernet han rundt 150 skip som da var i aktiv tjeneste, men som ikke lenger var nyttige og påskyndte moderne erstatninger. Han skapte en moderne krigsflåte som var forberedt til å møte Tyskland under den første verdenskrig.
Fisher så behovet for å forbedre rekkevidde, nøyaktigheten og skuddhastighet for marinens kanoner, og var blant de første som fremmet nytten av torpedo som han mente ville avløse store kanoner mot skip. Som Third Sea Lord var han ansvarlig for å innføre en type krigsskip som på engelsk kalles destroyer («ødelegger»), men på norsk jager, og utstyrt med torpedo. Det var en mindre type krigsskip som hadde som hensikt fungere som forsvar mot angrep mot torpedobåter eller undervannsbåter.
Som First Sea Lord var han ansvarlig for konstruksjonen av HMS «Dreadnought» (1906), verdens mest avanserte krigsskip i sin tid og det første med ulik bestykning, det vil si kanoner av forskjellig kaliber. Han mente også at undervannsbåter ville bli økende betydningsfulle og fremmet deres utvikling. Han var involvert med innføringen av dampturbin for å erstatte stempelmotor, og for innføring av olje som brensel framfor kull. Han innførte også daglig bakt brød om bord på skip, og da han selv gikk inn i tjenesten som ung mann var det vanlig å spise harde skipskjeks, ofte befestet med brødbiller (Stegobium paniceum).
Fisher trakk seg offisielt fra admiralitet i 1911 på sin 70. fødselsdag, men ble First Sea Lord på nytt i november 1914. Han gikk av igjen sju måneder senere i frustrasjon over Winston Churchills Gallipoli-kampanje, og fungerte deretter som formann av regjeringens styre for oppfinnelser og forskning fram til slutten av krigen.
Et kunnskapsbasert Norge

Et kunnskapsbasert Norge er et forskningsprosjekt som gjennomføres på Handelshøyskolen BI i regi av BI-professor Torger Reve.
Prosjektet er det tredje prosjektet i rekken av verdiskapningsprosjekter som har blitt gjennomført. De to foregående var "Et konkurransedyktig Norge" (1990) og "Et verdiskapende Norge" (2000).
Prosjektet er forventet ferdigstilt i 2010.

Teoretisk grunnlag

Sentralt i prosjektet står studiet av såkalte Global Knowledge Hubs. Dette konseptet viser sammenkoplingen av et innovativt forsknings- og utviklingsmiljø med et kompetent kapital- og kommersialiseringsmiljø, som igjen skaper en kunnskapsallmenning som tiltrekker seg multinasjonale bedrifter og alle former for spesialiserte tjenestebedrifter. Et internasjonalt kjent eksempel på global knowledge hubs er Silicon Valley. Grunnsteinen Global Knowledge Hubs bygger på er klyngeteori. De mest nevneverdige utviklere av denne teorien er Michael Porter og Paul Krugman.
120 hours

Jury

Konkurransens jury skiftes ut hvert år. Juryens sammensetning varierer etter hvilken oppgave som blir gitt, og hvilket budsjett som er satt for det gjeldende året. Det er alltid et studentmedlem i juryen.
En rekke rennommerte arkitekter og kunstnere har vært jurymedlemmer i 120 hours, deriblant Kjetil Thorsen, Julien De Smedt, Ellen Van Loon, Gro Bonesmo, Bård Breivik, Jan Olav Jensen, Beatrice Galilee, Eva Franch I Gilabert, Alfredo Brillembourg med flere.
Valdresflye

Valdresflye (Valdresflya eller Valdresflyi) er en høyfjellsvidde beliggende i Øystre Slidre kommune i Oppland fylke. Vidda ligger helt øst i Jotunheimen. 
Folk flest er nok mest kjent med Fylkesvei 51 som går over vidda i nord–sør-retning. Det høyeste punktet på veien ligger på 1 389 meter over havet, og gjør dette til Norges nest høyeste beliggende fjellovergang og vei for vanlig ferdsel etter Sognefjellet med 1 434 m. Veien er vinterstengt i perioden 15. desember til 1. april (eller palmehelgen hvis tidligere). Værforholdene gjør at avvik kan forekomme. I mellomsesongene mellom vinter og sommer er veien ofte nattestengt fra 20:00 til 8:00. 
Midt på vidda, ved riksveien, lå Valdresflya vandrerhjem.
Statens vegvesen planlegger et servicebygg på samme sted.
Bridgeville (Ohio)

Historie

Et postkontor kalt Bridgeville ble opprettet i 1830, of var i drift til 1900. Samunnet fikk sitt navn etter en nærliggende bro på National Road.
Podischnus oberthuri

Utseende

En stor (ca. 35-45 millimeter), rødbrun til svart hornbille. Denne slekten har en forholdsvis avlang kroppsform. Hannene hos denne arten har et middels langt, krumt horn i pannen, pronotum har et smalt, i spissen kløvet framspring. Forleggen (protibia) har fire tenner, kjevene (mandiblene) to tenner. Hunnen mangler horn, pronotum er jevnt rundet. Hos begge kjønn er pronotum kraftig men ujevnt punktert. Dekkvingene har en fin sømstripe, ellers meget sparsomt punktert.

Levevis

Larvene lever i jorda av organisk materiale. De voksne billene, som er nattaktive, spiser trolig på store, enfrøbladete planter. Arten kan gjøre skade på sukkerrør.

Utbredelse

Arten er utbredt i Ecuador, Peru og Brasil.
Vidalen

Vidalen er et dalføre (fjelldal) som ligger høyt i landskapet mellom Vikerfjell i Ringerike kommune, Bukollen i Flå kommune og Storrustefjell og Middagsknatten i Sør-Aurdal kommune. Dalen, som inngår i Vassfaret/Vidalen landskapsvernområde og Vikerfjell naturreservat, danner fylkesgrense mellom Buskerud og Oppland. I bunnen av dalføret renner grenselva Vidøla ned mot Hedalssiden, der den renner ut i Urula, som drenerer til Sperillen i Ådal (alle inngår i Begnavassdraget).
Dalen er en vid bredal med omfattende moreneavsettinger. På grunn av de vide flate områdene stopper vannet opp og en får store flate myrer.
Vidalen er kjent gjennom Mikkjel Fønhus, som ofte skrev om dette landskapet.
Et sagn sier at området tidligere var bebodd og at det skulle finnes en kirke i dalen. I dag lever sagnet om kirka videre i navnet Kyrkjemyra og Kyrkjemyrhaugen hvor sagnet sier at kirka stod. Det er foretatt befaringer på stedet uten at det er gjort funn som støtter sagnet.
Under Storofsen, et forferdelig uvær 20. – 23. juli 1789, ble Mansætra tatt av flom. Mennesker som ble begravd av massene som kom med flomvannet er aldri gravd frem.
Det er mulig å ta seg gjennom Vidalen med bil via bomvei. Tilkomst går enten via Sokna og Strømsoddbygda i Ringerike, eller via Rv243 fra Nes i Ådal (Ringerike) til Hedalen (Sør-Aurdal). Det finnes også en tilkomst via Rv223 fra Nesbyen i Hallingdal til Hedal i Hedalen og videre via Rv243 mot Nes i Ådal.
Grønnstruktur

Grønnstruktur er et arealformål i plan- og bygningsloven omtalt i § 11-7.
«Grønnstruktur.  Underformål:  naturområder, turdrag, friområder og parker.»
The Handmaid's Tale

Handling

Serien skildrer livet i dystopiske Gilead, et totalitært samfunn som har vokst fram etter en ny amerikansk borgerkrig. Gilead står overfor miljøkatastrofer, en stupende fødselsrate og skyhøye spontanaborter. Samfunnet blir styrt av forskrudde og maktsøkende fundamentalister som behandler kvinner som statens eiendom. Offred (Elisabeth Moss) er en av de få kvinnene som fortsatt er fruktbare. Hun er tjenerinne hos den øverste kommandøren (Joseph Fiennes) og er en av flere kvinner som er tvunget inn i seksuelt slaveri, som et siste desperat forsøk på å øke befolkningen i en ødelagt verden.
I dette skremmende samfunnet, hvor ett galt ord kan få henne drept, prøver Offred å navigere mellom ledere, forstanderinner, tjenestefolk og de andre tjenerinnene. Hvem som helst kan være en spion for Gilead. Offreds eneste mål er å overleve og finne datteren som ble tatt fra henne.
Thorikos

Thorikos var en antikk gresk by i sørlige Attikí i Hellas hvor det ble myntet penger i bly og sølv. Teateret i Thorikos er datert fra rundt 525-480 f.Kr.

Historie

Stedet var bebodd siden neolittisk tid, 3000-tallet f.Kr. Thorikos var et sentrum for gruvedrift i Laureotika. Det er bevis på utvinning av bly fra tidlig helladisk periode, rundt 2000-tallet f.Kr., og av sølv fra rundt 1500 f.Kr. (som nå tømt). Mykensk kulturs tholosgraver fra 1400-tallet f.Kr. og en senmykensk installasjon fra 1100-tallet f.Kr. som er avdekket arkeologisk er antagelig knyttet til gruvedriften i området. Funnene er i dag i Det nasjonale museum i Athen.
Det var betydelig bymurer og minst 7 byporter. Byens havn lå sør for akropolis; øya Makronisi (Macri) ga den naturlig beskyttelse.
Kephalos fra Athen skal ha død her.
Tradisjonelt var Thorikos den ene av tolv 12 uavhengige byer i Attika som ble forent av Thesevs. Stedet ble befestet sent i Peloponneskrigen, men synes ikke ha spilt noen større rolle i Attikas historie. Stedet ble forlatt tidlig i romersk tid og bosetning ble aldri siden gjenopptatt.

Levninger

Antikkens bysentrum og dets akropolis som lå på høyden Velatouri og dets teater er bevart. Teateret har en uvanlig oval orkester. Byen ble tett pakket med uregelmessige husbygginger og metallverksteder, mange som er datert fra 600-300-tallet f.Kr. Et lite tempel, kanskje dedikert til Hygieia, gudinne for helse og renhet, sto ved siden av en stoa med benkerader. Det store doriske tempelet fra 400-tallet f.Kr. kan ha vært telesterion (stor hall) for kulten til Demeter og Persefone. 
De første utgravningene og arkeologiske undersøkelsene av Thorikos ble begynt i april 1886 ved Walter Miller som søkte særlig etter dets teater.
Heggen (Ringerike)

Grenda

Grenda ligger langs fylkesvei 174, mellom Nøkleby og Hegga, som er skilleelv mot Øst-Veme. Bergensbanen passerer grenda i hellinga ned mot riksvei 7 til Bergen og Sogna, der fylkesvei 174 ender. Like før disse veiene møtes ligger det et lite kryss, der fylkesvei 175 går fra Heggen til Veme via Vemeveien over Øst-Veme.

Skolekretsen

Heggen hadde egen barneskole, Heggen skole, men denne ble nedlagt i 2009. Kretsen sokner til Sokna for ungdomsskoletrinnet og Hønefoss for videregåendetrinnet. Skolekretsen, som også omfatter tidligere Borglund skolekrets, strekker seg fra grensen mellom Søndre Bårnås og Nordre Gardhammar til grensen mot Øvre Heradsbygda ved Granum. Dette innbefatter også områdene på begge sider av Sogna, langs riksvei 7 ned til Sæterbrua nord for Sandaker.

Gården

Gården Heggen er trolig en gammel vingård, men den nevnes ikke i hverken gamle diplomer eller jordebøker. Første gang den nevnes er i et skjøte fra 1694. Den nevnes også i matrikkelforslaget fra 1723, da skylda var satt til 1 fjerding eller 5 lispund tunge. Den hadde da matrikkelnummer 196, men dette ble siden omgjort til nr. 199. Den har gårdsnummer 61 i Ringerike.
Solvirkning

«Solvirkning» er en norsk sang.
Halfdan Kjerulf skrev i 1846 melodien til Johan Sebastian Welhavens tekst. Den blir betraktet som Kjerulfs første fullverdige kunstneriske produkt.
Gymnastikk under Panamerikanske leker 1959

Gymnastikk under Panamerikanske leker 1959. Gymnastikk var med som en av nitten sporter i de tredje Panamerikanske leker som ble arrangert i Chicago i USA fra 26. august til 7. september 1959. Det ble kun konkurrert i turn med elleve individuelle øvelser og en lagkonkurranse for menn og fem individuelle øvelser og en lagkonkurranse for kvinner. USA ble beste nasjon med fjorten gullmedaljer foran Canada med fire.
Ljubno

Ljubno ob Savinji er en by i ved Savinjaelven nord i Slovenia. Byen hadde i 2012 1,094 innbyggere.
I byen ligger blant annet skihoppanlegget Logarska dolina som har arrangert verdenscupen i skihopping for kvinner.
Andrés Iniesta

FC Barcelona

Iniesta er en av FC Barcelonas egenproduserte spillere. Han gikk gradene i klubbens juniorakademi La Masía, og debuterte på førstelaget som 18-åring, i 2002. Fra 2004/05-sesongen var han fast etablert på Barcelonas midtbane, hvor han sammen med blant andre Xavi og Sergio Busquets har lagt mye av grunnlaget for lagets karakteristiske tiki-taka-fotball. Med sin høyt utviklede teknikk var Iniesta en vesentlig del av Barcelona-laget som i 2009 vant seks av seks mulige nasjonale og internasjonale titler, som første lag i historien.
Etter at Xavi forlot klubben i 2015, ble Iniesta kaptein for Barcelonas førstelag. 
27. april 2018 ble det offentliggjort at Andres Iniesta forlater Barcelona sommeren 2018, etter seksten sesonger i klubbens seniortropp.

Vissel Kobe

24. mai 2018 skrev han under for den japanske klubben Vissel Kobe.

Spania

Iniesta spiller også fast på det spanske landslaget. Her bærer han trøye nummer 6. I februar 2007 scoret han sitt første landslagsmål for de røde da Spania slo England 0–1 på Old Trafford.
Den 11. juli 2010 scoret Iniesta vinnermålet i VM-finalen mellom Spania og Nederland, 11 minutter ut i andre ekstraomgang (for øvrig kampens eneste mål).
Han var også med å vinne EM i Polen og Ukraina etter å ha slått Italia 4-0
Han ble tatt ut i Spanias EM-tropp til EM i Frankrike 2016.
Han ble tatt ut i Spanias tropp til VM i fotball 2018 i Russland.
Han la opp på landslaget etter at Spania røk ut i åttendedelsfinalen i VM i fotball 2018 mot Russland.
Oslo Kongressenter

Oslo Kongressenter Folkets Hus AS er et konferansesenter som ligger i Folkets hus i Oslo, og som disponerer 12 000 m² konferanselokaler fordelt på over 20 ulike saler og møterom. I tillegg kommer 2 500-3 000 m² utstillingsarealer.
Virksomheten omfatter gjennomføringen av 1 000 arrangementer i varierende størrelse hvert år samt utleie av vel 25 000 m² kontorlokaler. I 2012 hadde Oslo Kongressenter over 70 ansatte og omsatte for vel 120 millioner kroner.
Oslo Kongressenter Folkets Hus AS er et aksjeselskap hvor LO, Jern og Metall samt Sparebank 1 innehar flest andeler.
Orsidis

Utseende

Middelsstore, gråbrune trebukker. Hannens antenner er ganske lange.

Levevis

Disse billene har larver som lever i død ved av løvtrær, ofte like under barken.

Utbredelse

Gruppen er utbredt i Sørøst-Asia (Vest-Malaysia, Andamanene, Borneo og Sulawesi).
Alarmprisen 2005

Alarmprisen 2005 ble delt ut på Rockefeller i Oslo lørdag 5. februar 2005. Utdelingen var dermed tilbake i hovedstaden etter to år med samarbeid og samlokalisering med by:Larm. Annie og WE fikk to priser hver mens Jim Stärk ble tidelt årets Alarmpris.
Det ble totalt delt ut seks sjangerbestemte priser og fem tilleggspriser. Konferansierer under utdelingen var Marte Stokstad og Kyrre Holm Johannesen og utdelingen ble overført direkte på NRKs nettsider, NRK P3 og diverse studentradioer. NRK1 sendte dessuten en redigert utgave av utdelingen på Lydverket den påfølgende uken.
Port of Felixstowe Police

Politimyndighet

Tjenestemennene har full politimyndighet på området som eies av Port of Felixstowe og på steder opptil en mile fra dette området. Styrken har ikke kapasitet til å etterforske alvorlige forbrytelser, som derfor håndteres av den regionale politistyrke Suffolk Constabulary.
First Artists

First Artists var et amerikansk filmselskap som eksisterte i årene 1969-1980. Det ble opprettet av Barbra Streisand, Sidney Poitier, og Paul Newman. Senere ble Steve McQueen og Dustin Hoffman også med i selskapet. Selskapets navn hadde et åpenbart slektskap med et tidligere filmselskap som også var opprettet og styrt av skuespillere, United Artists. Dette selskapet ble opprettet i 1919 av de fire største navnene i Hollywood den gang: Charles Chaplin, Douglas Fairbanks, Mary Pickford og D. W. Griffith.
Initiativet til First Artists var særlig fremmet av filmagenten og filmprodusenten Freddie Fields (1923–2007) som førte skuespillerne sammen i 1969. Hensikten av å gi hovedpersonene i selskapet større kunstnerisk kontroll over de filmene de var involvert i, men underforstått også større andel av inntektene. Selskapet var et datterselskap av Warner Bros.. Selskapets logo var en animert profil av de involverte, henholdsvis Newman, Poitier, Streisand, og McQueen, men denne ble endret til en enklere logo bestående av kun navnet en gang etter 1972. Å opprette et eget filmselskap var en måte å omgå den besværlige prosessen om å overbevise filmdirektørene i Hollywood om å investere i deres «mer kreative filminstinkter». Alle grunnleggerne av selskapet besluttet å produsere minst tre filmer for First Artists, men Poitier gjorde fire og Hoffman kun to.
«Vi vil ha et samarbeid basert på gjensidig respekt og forståelse», annonserte Streisand ved opprettelsen av selskapet, men etter hvert begynte samarbeidsproblemene å dukke opp. Særlig McQueen og Hoffman fikk vanskeligheter med å være i selskapet. McQueen likte ikke selskapets holdninger som han mente lente seg mot venstresiden i amerikansk politikk, og var heller ikke tilfreds med at manuskripter som han likte ble avvist av de andre, blant annet The Driver (som senere ble produsert med Ryan O'Neal i hovedrollen) og First Blood som McQueen personlig hadde ønsket å produsere og gjøre siden tidlig på 1970-tallet. Sistnevnte ble gjort i 1982 med Sylvester Stallone i rollen som Rambo.
Hver skuespiller som arbeidet med selskapet ble øverste produsent for de filmer de selv hadde hovedrollen i og deres egne selskaper håndterte produksjonen: eksempelvis var Paul Newmans produksjonsselskap Newman/Foreman Company og Coleytown Productions, Inc.; og Steve McQueens selskap var Solar Productions, Inc. Warner Bros. hadde distribusjonsrettighetene.
Selskapet ble et aksjeselskap i 1972, og ved slutten av 1979 hadde de involverte stort sett oppfylt sin avtale om tre filmer, og filmselskapet ble deretter solgt. I henhold til en Paul Newman-biografi var årsaken til at selskapet ble solgt at de fire stjernene slåss innbyrdes, hovedsakelig for at de ga størst oppmerksomhet til prosjekter i andre, større filmselskap og kom med sine mindre prosjekter til First Artists. «Det var den samme sprekkdannelse som hadde oppløst United Arist med beskyldninger fram og tilbake mellom Douglas Fairbanks og Charlie Chaplin.» Ingen av de involverte stjernene og aksjonærene var tilstede da selskapet ble offisielt annonsert solgt. Den siste filmen ble McQueens Tom Horn som da ikke var ferdigstilt, og først kom i 1980.
Karianne Solbrække

Orderud-saken

Solbrække var TV 2s reporter på denne saken, en av de mest profilerte og omtale rettssaker i norsk historie. Hun fikk et intervju med Per og Veronica Orderud noen måneder før ankesaken. NRK hadde også blitt tilbudt et intervju, men ville ikke godta betingelsene om blant annet sendegaranti, og at det blant annet ikke skulle stilles spørsmål om fakta eller tiltalen. Solbrække og TV 2 godtok derimot kravene, og lørdag 17. november 2001, i aktualitetsprogrammet Magasinet etter TV 2 Nyhetene 18.30, sto Per og Veronica Orderud fram for første gang på TV med Solbrække som intervjuer.
NRK Faktor laget en reportasje fra Orderud-saken, hvor de hadde fotfulgt tre journalister i deres dekning av rettssaken. «Faktor har vært til stede når saker vinkles, i innspurten før deadline, og når konkurrentenes produkter veies og måles» het det fra NRK. Karianne Solbrække var en av journalistene, sammen med Dagbladets Jørgen Tangnes og TVNorges Glenn Due Sørensen.

TV-kamera i rettssalen

Solbrække har vært en forkjemper for mer åpenhet under rettssaker, og har uttalt at TV burde få lov til å filme rettens gang. TV 2 og Solbrække søkte om dette i forkant av blant annet Orderud-saken, men fikk avslag. Ikke før senere, da Kristin Kirkemo Haukelands ankesak nådde Høyesterett, fikk Solbrække og TV 2 lov å til filme prosedyrene under rettssaken. Haukeland var en av de tiltalte i Orderud-saken. Da politiet uttalte seg på generelt grunnlag om at større offentlighet vil svekke personvernet og tryggheten tok Solbrække til motmæle, «Jeg er ikke tilhenger av de argumentene. Vi vil uansett få ut informasjonen, det blir bare mer tilfeldig hva som kommer fram. Større offentlighet vil forhindre ujevn dekning.»
Solbrække fremholdt også den såkalte trafficking-saken som en milepæl, da hun og TV 2 fikk filme prosedyrene i Oslo tingrett. Kameraet til TV 2 var fastmontert og vinklet slik at de tiltalte ikke skulle synes. Under filming med løst kamera idet dommeren kommer inn så blir en av de tiltalte synlig. Dette ble senere ikke fanget opp av desken. Også NRK hadde et uhell når de skulle filme forsvarerne i pausen, og også når de skulle filme TV 2 sitt fastmonterte kamera.
I 2005 holdt Den Norske Dommerforening et seminar kalt «Multimediapress», hvor Solbrække var invitert. Da uttalte hun at debatten om filming av domsavsigelser måtte avsluttes, og at det burde være en selvfølge.

«Smykkesaken»

I forbindelse med «smykkesaken» ble Solbrække sammen med Dagbladet og John Egeland saksøkt av Marit Christensen, som følte seg urettmessig omtalt. Solbrække var da journalist i Dagbladet. Senere ble også TV 2 saksøkt, hvoretter det ble inngått forlik.
Ditriaena

Utseende

Middelsstore, slanke, halvblanke, mørke praktbiller, gjerne med bronseaktig metallglans. Hodet er rundet, pronotum trapesformet, tett og kraftig punktert, dekkvingene avsmalnende bakover med marekerte punktrader.

Utbredelse

Slekten er utbredt i den neotropiske økosonen.
Hans Ernst Kinck (1820–1904)

Liv

Han var sønn av rittmester Bernt Magnus Kinck (død 1868) og Johanne Sophie Unger (død 1868), og en eldre bror av legen Theodor Kinck. Gjennom denne var han onkel til forfatteren Hans Ernst Kinck.
Etter å ha blitt student fra Christiania katedralskole i 1839 ble han cand. philol. i 1847. I 1849 ble han ansatt som assistent i Riksarkivet, og var fra 1854 adjunkt ved Christiania katedralskole. I 1861 ble han forflyttet til Lillehammer latinskole, hvor han fra 1876 var overlærer. Han gikk av med pensjon i 1890.
Kinck var alt fra ungdommen interessert i gammelnorsk og utga en oversettelse  av Barlaam og Josaphats saga (Barlaam og Josaphat, 1852). Han var også en ivrig botaniker.
Carlos Sánchez Moreno

Landslaget

Moreno gjorde sin internasjonale debut fot det colombianske herrelandslaget mot Panama den 9. mai 2007. Han deltok under Copa América 2007 og han spilte under kvalifiseringen til VM i fotball 2010.
Han ble tatt ut i Colombias tropp til VM i fotball 2018 i Russland.
Vanlig seljefly

Utseende

Et middelsstort (vingespenn 33 – 39 mm), tettbyd, rødlig brunt nattfly. Arten kjennes vanligvis lett på den svarte tegningen på forvingen. Forvingen er gråbrun til brunrød. I vingens midtfelt er det en flekk, vanligvis svart, som strekker seg fra indre mellomlinje til nyremerkets indre kant, og omslutter den nedre halvparten av ringmerket. Bak nyremerket er det en kort, smal, svart lengdetrek (tappmerke) som går fra ytre mellomlinje halvveis til indre mellomlinje. Ytre mellomlinje, som danner ytterkanten av vingens midtfelt, er brun, smal og buet. Det mangler vanligvis en tydelig bølgelinje langs vingens ytterkant. Bakvingen er lysgrå. Larven er blågrønn på ryggen, gulgrønn på buken, med en grønngul og svart sidestripe mellom.

Levevis

Arten er meget vanlig og kan påtreffes nært sagt hvor som helst der den finnes. Larvene lever på ulike løvtrær og urter. De voksne sommerfuglene flyr om natten i mars – mai og er blant de første sommerfuglene på vingene om våren. De kommer ofte til lys og besøker blomster (gåsunger) av selje.

Utbredelse

Arten er utbredt i hele Europa, og også over så godt som hele Norge. Den finnes også på Kurilene i Stillehavet.
Mayo-Kebbi Est

Demografi

Regionen hadde i 2009 en befolkning på 774 782, hvorav 770 061 var fastboende og 4 721 nomader.
De viktigste etnisk-språklige gruppene er mousseyene, massaene, tupuriene, marbaene, kéraene, mousgoumene og kimene.
Det sorte hull i Calcutta

Det sorte hull i Calcutta henviser til et fangehull som ligger i Fort William i Calcutta i India. Bakgrunnen til betegnelsen er at britiske krigsfanger ble holdt her i fangenskap i 1756 under Syvårskrigen, og mange av fangene døde av hete, utmattelsen eller slag. Anslag har vært så høyt som 123 døde av 146. Episoden ble gjenstand for betydelig mediaoppmerksomhet i Storbritannia.